Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Naftali Bennett:
Israelin pitkäaikainen Venäjä- ja Ukraina-linja takaa sen, -
että maa voi toimia luotettavana viestinviejänä osapuolten välillä.
Puolustusministeri Benny Gantz:
Israelin on oltava aina valmis puolustamaan itse itseään.
Yhdysvallat on valmis lähtemään Wienin ydinneuvotteluista, -
mikäli neuvottelut eivät Iranin joustamattomuuden takia edisty.
Israelin raportoidaan kieltäytyneen Ukrainan pyynnöstä -
toimittaa maalle aseistusta Venäjää vastaan.
Israelilaisen Jediot Ahronoth -lehden mukaan Israelin pääministeri Bennett -
torjui Ukrainan presidentin Volodymyr Zelenskyin -
viime perjantaina puhelimessa esittämän pyynnön -
lähettää Ukrainaan israelilaisia hyökkäys- ja puolustusaseita.
Päätös juontaa juurensa Israelin pitkäaikaiseen linjaan -
"olla suututtamatta Venäjää, koska sillä voi olla -
Israelin pohjoissektorin kannalta kohtalokkaita seurauksia".
Pääministerin kansliasta ei heti vastattu TV7:n kommenttipyyntöön.
Pääministeri Bennett viittasi epäsuorasti asiaan -
Israelin tiedustelupalvelu Mossadin teknologia-aiheisessa konferenssissa.
Muutaman tunnin päässä täältä, Kiovassa, -
maailmanjärjestys on melkoisessa myllerryksessä.
Israel on alusta asti noudattanut punnittua ja vastuullista linjaa.
Sen turvin voimme paitsi varjella omia etujamme myös olla avuksi.
Olemme yksi harvoista luotettavista toimijoista, -
joka pystyy kommunikoimaan molem- pien osapuolten kanssa esteettömästi-
ja auttamaan siellä, missä apua tarvitaan.
Ja olemme todella auttaneetkin, kaikessa hiljaisuudessa.
Esimerkiksi tänä aamuna lähetimme -
kolme lentokoneellista humanitaarista apua, erityisesti lääkkeitä.
Tarpeen mukaan lähetämme lisää. Valmistaudumme myös -
humanitaarisiin avustustoimiin alueella.
Ja autamme tietysti juutalaisia näistä paikoista muuttamaan Israeliin.
Kuten pääministeri Bennett mainitsi, kolmas humanitaarinen avustuslento -
lähti Israelista tänä aamuna kohti Ukrainaa. Israel yrittää näin helpottaa-
Ukrainan länsirajoilta naapurimaihin virtaavien pakolaisten ahdinkoa.
Vieressämme on kolmas lentokone, -
jolla kuljetetaan humanitaarista apua Israelista Ukrainaan.
Tätä projektia johtavat -
Israelin pääministeri, ulkoministeri ja kansallinen avustusjärjestö Mashav.
Lähetämme telttoja, makuupusseja, vedenpuhdistusjärjestelmiä, -
17 tonnia lääkkeitä ja lääkinnällisiä laitteita -
sekä monia muita ukrainalaisten kipeästi tarvitsemia asioita.
Israelin ulkoministeriön tiedottaja Lior Hayat -
kehotti samalla israelilaisia poistumaan Ukrainasta turvallisesti.
Ukrainan sota vaati eilen ensimmäisen israelilaisen uhrin, -
kun 41-vuotias Roman Brodsky ammuttiin kuoliaaksi -
tämän yrittäessä paeta Ukrainan pääkaupungista Kiovasta.
Ukrainan länsirajoilla on parhaillaan satakunta israelilaista diplomaattia.
Autamme rajalle saapuvia israelilaisia-
pääsemään rajan yli mahdollisimman nopeasti ja turvallisesti.
Yritämme myös auttaa Ukrainassa olevia israelilaisia -
pääsemään turvallisesti rajalle. Kehotamme kaikkia israelilaisia, -
joiden on mahdollista päästä turvalli- sesti rajalle, toimimaan ripeästi.
Muutoin on parasta odottaa, kunnes matkustaminen onnistuu turvallisesti.
Takaisin Mossadin päämajaan. Pääministeri Bennett sanoi, -
että samalla kun Israel seuraa tiiviisti Ukrainan tilanteen kehittymistä, -
se pitää tarkasti silmällä myös -
Wienissä käytävien Iranin ydinneuvottelujen edistymistä.
Toinen silmämme on suunnattuna Kiovaan, kuten muullakin maailmalla.
Samaan aikaan toinen silmämme tarkkailee tiiviisti länteen, Wieniin.
En ole analyytikko, enkä halua arvailla lopputuloksia, -
mutta voin antaa suuntaviivoista jonkinlaista osviittaa.
Israelin näkökulmasta raukeamislauseketta ei ole olemassa.
Israelin turvallisuus ei raukea, eikä liioin sen kansalaisten rauha.
Olen sanonut tämän jo aikaisemmin, ja toistan jälleen kerran:
kyseinen sopimus ei sido meitä.
Meitä ei myöskään sido määräaikaa koskeva sopimus, jonka nojalla -
Iran voi 2,5 vuoden kuluttua rakentaa lukemattomia sentrifugeja.
Bennett korosti Mossadin seremonian osallistujille, -
että töitä Iranin ydinohjelman vastustamiseksi on tehty vuosia, -
ja totuudenhetki olisi käsillä pian.
Näyttää siltä, että Mossadin kädet tulevat olemaan täynnä työtä.
Tehtävä, joka raskaimmin painaa harteillanne, -
on estää Irania tulemasta ydinasevallaksi.
Tätä tehtävää olette suorittaneet jo vuosia, -
ja nyt näyttää siltä, että totuudenhetki lähestyy.
Israel vaikuttaa olevan yhä turhautuneempi -
USA:n itsepintaiseen asenteeseen Iranin ydintoimintojen suhteen.
Sopimus, jota Bidenin hallinto tavoittelee, -
on vesitetty versio vuoden 2015 ydinsopimuksesta.
USA:n moittimisen sijaan -
Israel keskittyy sotilaallisen voimansa vahvistamiseen, -
sillä se joutunee jossain vaiheessa ryhtymään yksipuolisiin toimiin.
Israelin ensisijainen haaste on Iranin aggressiivinen käytös Lähi-idässä -
ja maan ydinasepyrkimykset.
Näemme, mitä Ukrainassa tapahtuu. Lähi-idässäkin on tapahtunut -
ennennäkemättömiä asioita kymmenen viime vuoden aikana.
On käynyt entistäkin selvemmäksi, että vaikka meillä on hyvät suhteet -
monien maiden, myös parhaan ystävämme Yhdysvaltojen, kanssa, -
meidän on aina oltava valmiit puolustamaan itse itseämme.
Israel on luottanut liittolaisiinsa, -
mutta samalla se on aina kantanut itse vastuun omista kansalaisistaan.
Aiemmin spekuloitiin laajalti, että vuoden 2015 ydinsopimus -
olisi saatu elvytettyä helmikuun loppuun mennessä.
Nämä arviot eivät kuitenkaan lopulta osuneet oikeaan.
Syynä on se, että Iran ei suostunut luopumaan vaatimuksestaan, -
että IAEA:n tulisi keskeyttää välittömästi -
salaisista kohteista Iranista löytyneiden ydinpartikkelien tutkinnat.
Lisäksi Iran vaatii vallankumouskaartin poistamista terrorijärjestöjen listalta-
sekä takuita siitä, -
että Yhdysvaltain tulevat hallinnot eivät hylkää elvytettyä sopimusta.
Valitettavasti läntiset osapuolet ja Yhdysvallat -
eivät ole vieläkään tehneet päätöstä kolmesta avainasiasta.
Iran ja P4+1-maat varmistavat Wienissä, että jos Yhdysvallat haluaa -
palata ydinsopimukseen, asia ei tule järjestymään yhdessä päivässä.
Tämän voin sanoa saman tien. Kyseessä on pikemminkin matka, -
johon sisältyy useita USA:han kohdistuvia välitarkastuksia.
Nyt on löydettävä vielä asianmukaiset keinot -
ratkaista jäljellä olevat kysymykset.
Näitä ovat pakotteiden purkaminen, takuut -
sekä Iranin rauhanomaista siviili-ydinohjelmaa vastaan esitetyt -
poliittiset syytökset.
Iranin ulkoministeriön tiedottaja Saeed Khatibzadeh painotti myös, -
että heti kun länsi on huomioinut Iranin kaikki loput vaatimukset, -
maa suostuisi sopimukseen.
Yhdysvaltain ulkoministeriön tiedottaja Ned Price sanoi, -
että neuvotteluissa on tapahtunut merkittävää edistystä, -
mutta lähipäivinä selviää paremmin, onko sopimus todella saavutettavissa.
Viime päivinä on tapahtunut merkittävää edistystä, -
ja kuten olette kuulleet liittolaisiltamme ja kumppaneiltamme,-
olemme nyt käännekohdassa. Näitte varmasti raportit siitä, -
että Iranin neuvottelija matkusti Teheraniin ja palasi äskettäin Wieniin.
Oletan, että asiaan saadaan lisää selvyyttä lähipäivien aikana, -
ja selkeyttä näin ratkaisevaan vaiheeseen tarvitaankin.
Iranin ydinohjelman edistyminen tarkoittaa nimittäin sitä, -
että ydinsopimus menettää ennen pitkää merkityksensä.
Pricelta kysyttiin, onko USA valmis lähtemään neuvotteluista, -
mikäli jäljellä olevat kysymykset -
eivät ratkea tämän viikon loppuun mennessä.
Olemme valmiit lähtemään neuvotteluista, -
jos neuvottelut eivät Iranin taipumattomuuden vuoksi etene.
Lähteminen ei kuitenkaan merkitse status quon hylkäämistä.
Olemme keskustelleet vaihtoehdoista, ainakin yleisellä tasolla.
Olemme valmiit turvautumaan muihin keinoihin, jos Iran ei ole halukas -
ratkomaan jäljellä olevia kysymyksiä rakentavassa hengessä.
Kiitos seurasta.
Osana TV7:n rukousaloitetta kannustan teitä -
jatkamaan rukousta Venäjän ja Ukrainan tilanteen puolesta.
Muistetaan vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Olen Jonathan Hessen. Hyvää ja siunattua iltaa! Huomiseen.
Suomennos: Sirpa Kaukonen